wickkiey/tamil-wikipedia-chunked huggingface dataset:
# தேசிய மருந்தியல் கல்வி மற்றும் ஆராய்ச்சி நிறுவனம், ஐதராபாத்து

## தரவரிசை

2021ஆம் ஆண்டில் தேசிய நிறுவன தரவரிசை கட்டமைப்பு மருந்துப் படிப்புகளில் தேசிய மருந்தியல் கல்வி மற்றும் ஆராய்ச்சி நிறுவனம், ஐதராபாத்து 6 வது இடத்தைப் பிடித்துள்ளது.
# தேசிய மருந்தியல் கல்வி மற்றும் ஆராய்ச்சி நிறுவனம், ஐதராபாத்து

## படிப்புகள்

தேசிய மருந்தியல் கல்வி மற்றும் ஆராய்ச்சி நிறுவனம், ஐதராபாத்து பின்வரும் படிப்புகளை வழங்குகிறது:  
- முதுநிலை வணிக நிர்வாகங்மருந்தகம்
- மருத்துவ வேதியியல், எம். எஸ். (மருந்தகம்)
- மருந்தியல் மற்றும் நச்சுயியல், எம். எஸ். (மருந்தகம்)
- மருந்தியல் பகுப்பாய்வு, எம். எஸ். (மருந்தகம்)
- மருந்தியல், எம். எஸ். (மருந்தகம்)
- ஒழுங்குமுறை நச்சுயியல், எம்.எஸ்
- செயல்முறை தொழில்நுட்பம் மற்றும் செயல்முறை வேதியியல்., எம். டெக்.
- மருத்துவ சாதனங்கள், எம். டெக்  
இதுவரை 32 முனைவர் பட்ட மாணவர்கள் ஆராய்ச்சிப் பணிகளை மேற்கொண்டுள்ளனர்.
# வின்னித்சியா

### அமைவிடம்

வின்னித்சியா நகரம், உக்ரைன் நாட்டின் தலைநகரான் கீவ் நகரத்திற்கு தென்மேற்கில் 260 கிலோ மீட்டர் தொலைவிலும், கருங்கடல் துறைமுக நகரமான ஒடெசா நகரத்திற்கு வடமேற்கே 429 கிலோ மீட்டர் தொலைவிலும், லிவீவ் நகரத்திற்கு கிழக்கே 369 கிலோ மீட்டர் தொலைவிலும் உள்ளது. இந்த வின்னிட்சியா நகர மாவட்டத்தைச் சுற்றிலும் வின்னிட்சியா மாவட்டம் உள்ளது.
# வின்னித்சியா

## கல்வி

- வின்னிட்சியா பொருளாதாரம் மற்றும் சமூக அறிவியல் கல்வி நிறுவனம்
- வின்னிட்சியா தேசிய மருத்துவப் பல்கலைக்கழகம்
- வின்னிட்சியா தேசிய தொழில்நுட்ப பல்கலைக்கழகம்
- வின்னிட்சியா அரசு கல்வியியல் பல்கலைக்கழகம்
- வின்னிட்சியா தேசிய வேளாண்மைப் பல்கலைக்கழகம்
- வின்னிட்சியா ஐரோப்பிய பல்கலைக்கழகம்
- வின்னிட்சியா வர்த்தகம் மற்றும் பொருளாதார கல்வி நிறுவனம்
- வின்னிட்சியா சமூகப் பொருளாதார கல்வி நிறுவனம்
- தோனஸ்க் தேசியப் பல்கலைக்கழகம்
# வின்னித்சியா

## பொருளாதாரம்

வின்னிட்சியா நகரத்தில் பெரிய அளவிலான மிட்டாய் தொழிற்சாலையும், வைரங்களை பட்டைத் தீட்டும் தொழிற்சாலையும் உள்ளது.மேலும் கைத்துப்பாக்கித் தொழிற்சாலையும் உள்ளது.வின்னிட்சியா நகரத்திற்கு வெளியில் உக்ரேனின் விமானப் படைத்தளம் மற்றும் பன்னாட்டு வானூர்தி நிலையம் உள்ளது.
# வின்னித்சியா

## போக்குவரத்து

### வான் வழி

வின்னிட்சியா பன்னாட்டு வானூர்தி நிலையம் இந்நகரத்திற்கு அருகில் உள்ளது.
# வின்னித்சியா

## போக்குவரத்து

### தொடருந்து நிலையம்

வின்னிட்சியா தொடருந்து நிலையம் மேற்கு உக்ரைன் நகரங்களான கீவ், லிவீவ், தெற்கு ஒடேசா இணைப்பதுடன், வெளிநாடுகளான உருசியா நாட்டின் மாஸ்கோ, பெலரஸ் நாட்டின் மின்ஸ்க், பல்கேரியா நாட்டின் சோபியா, மால்டோவா நாட்டின் சிசினௌ, ஸ்லோவேனியா நாட்டின் பிராதிஸ்லாவா, செர்பியா நாட்டின் பெல்கிரேடு மற்றும் அங்கேரி நாட்டின் புடாபெஸ்ட், போலந்து நாட்டின் வார்சா நகரங்களை இணைக்கும் இருப்புப் பாதைகள் உள்ளது.
# வின்னித்சியா

## போக்குவரத்து

### உள்ளூர் போக்குவரத்து

உள்ளுர் போக்குவரத்திற்கு மின்சாரப் பேருந்துகள் மற்றும் பேருந்துகள் உள்ளது.
# வின்னித்சியா

## 2022 உக்ரைன் மீதான உருசியாவின் படையெடுப்பு

உக்ரைன் மீதான உருசியாவின் படையெடுப்பின் எட்டாம் நாளன்று, வின்னிட்சியா நகரத்தின் பயணிகள் பன்னாட்டு வானூர்தி நிலையத்தை உருசியத் துருப்புகள் தாக்கி அழித்து விட்டதாக உக்ரைன் அதிபர் தெரிவித்தார்..
# வின்னித்சியா

## 2022 உக்ரைன் மீதான உருசியாவின் படையெடுப்பு

### தட்ப வெப்பம்

வின்னிட்சியா நகரத்தில் குளிர்காலத்தில் டிசம்பர், சனவரி மற்றும் பிப்ரவரி மாதங்களில் மட்டும் 11.6 முதல் 17 பாகை செல்சியஸ் வெப்பம் இருக்கும். பிற மாதங்களில் வெப்பம் 22 முதல் 38 பாகை செல்சியஸ் இருக்கும்.
# பெரோஸ் (கிடாரைட்டு வம்சம்)

**பெரோஸ்** ( *Peroz*) ( குப்தர் எழுத்துமுறையில் <sup></sup><sup></sup><sub></sub> ) ஆரம்ப கால கிடாரைட் ஆட்சியாளர் ஆவார். இவர் குசான-சாசானியர்களுக்குப் பிறகு, சுமார் பொ.ச.350-360 இல் காந்தாரத்தில் ஆட்சி செய்தார்.
# பெரோஸ் (கிடாரைட்டு வம்சம்)

## ஆட்சி

குசான-சாசானியர்களின் ஆட்சி, பொ.ச. 4-ஆம் நூற்றாண்டின் நடுப்பகுதியில் முடிவடைந்தது. அவர்கள் தங்கள் பகுதிகளை கிடாரைட்டுகளிடம் இழந்தனர்.  
பெரோஸ் முதல் கிடாரைட்டு ஆட்சியாளர் கிரடாவின் வாரிசு ஆவார். மேலும் பிரபலமான கிடாரைட்டு ஆட்சியாளர் முதலாம் கிடாரனின் உடனடி முன்னோடி ஆவார். இவர் குசான சாசானிய குசான்ஷா ஆட்சியாளர்களில் கடைசி ஒருவராக முன்னர் கருதப்பட்டார்.  
"குசானர்களின் மன்னர்" எனப்பொருள் தரும் "குசான்ஷா" என்ற பட்டத்தைப் பயன்படுத்தி இவர் தனது சொந்த நாணயங்களைத் தயாரித்து வெளியிட்டார்.
# பெரோஸ் (கிடாரைட்டு வம்சம்)

## ஆட்சி

### அமிடா முற்றுகை (359 பொ.ச.)

பொ.ச.359-இல் இவர், அமிடா மீது தாக்குதல் நடத்தியதாக வரலாற்றாசிரியர் *கோடாதாத் ரெசாகானி* கூறுகிறார். அங்கு கிரம்பேட்சின் கீழ் ஒரு கிடாரைட்டு இராணுவம் உரோமானியர்களால் கைப்பற்றப்பட்ட நகரத்தை முற்றுகையிட இரண்டாம் சாபூரின் சாசானிய இராணுவத்திற்கு ஆதரவளித்ததாக அறியப்படுகிறது. வரலாற்றாசிரியர் *அம்மியனஸ் மார்செலினஸ்* இவரது ஆடையைப் பற்றியும், இவரது தலைக்கவசத்தைப் பற்றியும் விவரிக்கிறார்.  
இந்த ஆட்சியாளர் பாரம்பரியமாக இரண்டாம் சாபூர் என்று கருதப்படுகிறார். இருப்பினும் அம்மனுஸ் மார்செலினஸ் வெளிப்படையாக அவ்வாறு கூறவில்லை, மேலும் சாபூரின் பாரம்பரிய தலைக்கவசமும், கிரீடமும் மிகவும் வித்தியாசமானது. செம்மறியாட்டுக் கொம்புடன் கூடிய தலைக்கவசம் பெரோஸின் பல நாணயங்களில் சாசானிய பாணியில் காணப்படுவதைப் போலவே இருக்கும். அம்மியனஸ் மார்செலினஸ் மேலும் குறிப்பிடுகிறார், அவர் சாபூர் என்று கருதும் மன்னன், பெர்சியர்களால் "சான்சான்" மற்றும் "பைரோசென்" என்று அழைக்கப்பட்டார். இது உண்மையில் கிழக்கு ஹூனப் பழங்குடியினரின் ஆட்சியாளரான "ஷாஹான்சா பெரோஸை"க் குறிக்கலாம்.
# பெரோஸ் (கிடாரைட்டு வம்சம்)

## குசான-சசானியர்களின் பாணியில் நாணயங்கள்

குசான பாணியில் உள்ள இவரது நாணயங்களைத் தவிர, பெரோஸ் சாசானிய பாணியில் வெள்ளி மற்றும் தங்க நாணயங்களை வெளியிட்டுள்ளார். அதில் இவர் குசான-சாசானிய ஆட்சியாளர் முதலாம் வராக்ரனின் பெயரை அடிக்கடி உபயோகித்துள்ளார். மேலும் அதில் வராக்ரன் ஆட்டுக்கடா கொம்புகளுடன் ஒரு சிறப்பான சாசானிய தலைக்கவசத்தை அணிந்திருப்பதையும் காட்டுகிறார்.
# ரோட்ஸ்

**ரோட்ஸ்** (*Rhodes*, ) என்பது கிரேக்கத்தின் டோடெகனீஸ் தீவுகளில் மிகப்பெரியது மற்றும் தீவுக் குழுவின் வரலாற்று தலைநகராகவும் இருந்தது ஆகும். நிர்வாக ரீதியாக இந்தத் தீவு ரோட்ஸ் பிராந்திய அலகுக்குள் ஒரு தனி நகராட்சியைக் கொண்டுள்ளது. இது தெற்கு ஏஜியன் நிர்வாக பிராந்தியத்தின் ஒரு பகுதியாகும். தீவின் முக்கிய நகரம் மற்றும் நகராட்சியாக தீவின் பெயராலேயே அமைந்த ரோட்ஸ் நகரம் உள்ளது. ரோட்ஸ் நகரில் 2011 இல் 50,636 மக்கள் இருந்தனர். இது ஏதென்சின் தென்கிழக்கே கிரீட்டின் வடகிழக்கில் அமைந்துள்ளது. 1310 முதல் 1522 வரை தீவை ஆண்ட ஜெருசலேமின் செயிண்ட் ஜானின் மாவீரர்களின் பெயரால் மாவீரர் தீவு மற்றும் முத்துத் தீவு என்றும் ரோட்ஸ் தீவின் காவல் தெய்வமான சூரியக் கடவுள் ஹீலியோசின் காரணமாக சூரியனின் தீவு போன்ற பல புனைப்பெயர்கள் இத்தீவுக்கு உள்ளன.
# ரோட்ஸ்

## நிலவியல்

ரோட்ஸ் தீவு 79.7 கி.மீ. (49.5 மைல்) நீளமும், 38 கி.மீ. (24 மைல்) அகலமும் கொண்ட ஒரு ஈட்டி முனை போன்ற வடிவத்தில் அமைந்துள்ளது. தீவின் மொத்த பரப்பளவு தோராயமாக 1,400 சதுர கிலோமீட்டர் (541 சதுர மைல்) ஆகும். மேலும் தோராயமாக 220 கி.மீ. (137 மைல்) கடற்கரையைக் கொண்டுள்ளது. தீவின் முக்கிய அடித்தளமாக சுண்ணாம்புக்கல் உள்ளது. தீவின் வடக்கு முனையில் ரோட்ஸ் நகரம் மற்றும் பண்டைய மற்றும் நவீன வணிக துறைமுகங்களின் தளமும் அமைந்துள்ளது. தீவின் முக்கிய வானூர்தி நிலையம் (டயகோரஸ் சர்வதேச விமான நிலையம், IATA குறியீடு: RHO) பாரதிசியில் நகரின் தென்மேற்கில் 14 கி.மீ. (9 மைல்) தொலைவில் அமைந்துள்ளது. சாலை வசதியின் வலையமைப்பு நகரத்திலிருந்து கிழக்கு மற்றும் மேற்கு கடற்கரைகள் வரை பரவியுள்ளது.  
தீவில் ரோட்ஸ் நகருக்கு வெளியே, ஒயிட் வாஷ் ஹவுஸ் மற்றும் மருத்து நீருற்று ரிசார்ட்கள் கொண்ட சிறிய கிராமங்களான ஃபாலிராகி, லிண்டோஸ், க்ரெமாஸ்டி, ஹராக்கி, பெஃப்கோஸ், ஆர்க்காங்கெலோஸ், அஃபான்டோ, இக்ஸியா, கோஸ்கினோ, எம்போனா ( அட்டாவிரோஸ், பாராடியோஸ் ), ட்ரியாண்டா (Ialysos) போன்றவை உள்ளன.  
ரோட்ஸ் தீவானது கிரேக்க நிலப்பரப்பில் இருந்து கிழக்கு-தென்கிழக்கே 363 கி.மீ. (226 மைல்) தொலைவிலும், துருக்கியின் தெற்குக் கரையிலிருந்து 18 கி.மீ. (11 மைல்) தொலைவிலும் அமைந்துள்ளது. 1,216 மீட்டர் (3,990 அடி) உயரம் கொண்ட அட்டாவிரோஸ் மலை, தீவின் உயரமான இடமாகும்.
# வீ. சீ. இராமச்சந்திரன்

**வீரம்பாக்கம் சீனிவாசன் இராமச்சந்திரன்** (*Veerambakkam Srinivasan Ramachandran*) இந்தியாவின் தமிழகத்தைச் சேர்ந்த ஒரு தாவரவியலாளர் ஆவார். முன்னதாக பாரதியார் பல்கலைக்கழகத்தின் தாவரவியல் துறையில் பேராசிரியராகப் பணிபுரிந்தார். தற்போது கோயம்புத்தூரில் உள்ள தமிழ்நாடு வேளாண்மைப் பல்கலைக்கழகத்தின் தோட்டக்கலைத் துறை மற்றும் ஆராய்ச்சி நிறுவனத்தில் இணைப்பு பேராசிரியராகவும் பணிபுரிகிறார்.
# வீ. சீ. இராமச்சந்திரன்

## தொழில்

கோயம்புத்தூர் தெற்கு வட்டத்தில் உள்ள இந்திய தாவரவியல் ஆய்வகத்தில் முனைவர் என்.சி. நாயரின் தலைமைப் பொறுப்பில் ராமச்சந்திரன் இளநிலை ஆராய்ச்சி உறுப்பினராகச் சேர்ந்தார். முனைவர் வி.ஜே.நாயரின் வழிகாட்டுதலின் கீழ் சென்னைப் பல்கலைக்கழகத்தில் முனைவர் பட்டம் பெற்றார். வி.ஜே. நாயர் நன்கு அறியப்பட்ட புல் ஆராய்ச்சி நிபுணர் ஆவார். கோவை பாரதியார் பல்கலைக்கழகத்தில் தாவரவியல் பேராசிரியராகப் பணியாற்றி 2014 ஆம் ஆண்டு ஓய்வு பெற்றார். கண்ணனூரின் தாவரவளம் (1988), தமிழ்நாட்டின் நீலகிரியில் பெரணியும் பெரணிசார் தாவரங்களும் (2017), இந்தியாவில் ஒபெக்கிராபா சென்சு லேட்டோ எனப்படும் பூஞ்சைப்பாசியின் வகைப்பிரித்தல் திருத்தம் (2018) என்பன இவர் எழுதிய நூல்களாகும். குறைவாகப் பயன்படுத்தப்பட்ட உண்ணக்கூடிய காட்டுத் தாவரங்கள், தாவர பன்முகத்தன்மை மற்றும் பாதுகாப்பு என்ற தலைப்புகளின் கீழ் நடைபெற்ற தேசிய கருத்தரங்கின் செயல்பாடுகள் அடங்கிய இரண்டு புத்தகங்களை ஒரு பத்திரிகை ஆசிரியாகத் திருத்தினார். மேற்கூறியவற்றைத் தவிர, தேசிய மற்றும் பன்னாட்டு இதழ்களில் 125 எண்ணிக்கைக்கும் மேற்பட்ட ஆய்வுக் கட்டுரைகளை வெளியிட்டுள்ளார். எட்டு புதிய இனங்களையும் கண்டுபிடித்துள்ளார்.
# வீ. சீ. இராமச்சந்திரன்

## விருதுகள்

- இந்திய மூடுவிதைத் தாவரங்கள் வகைப்பிரிக்கும் சங்கத்தின் உறுப்பினர்-1992
- இனக்குழு தாவரவியல் சங்கத்தின் உறுப்பினர்-1992
- கல்லூரி ஆசிரியர்களுக்கான வருகைதரும் உறுப்பினர்-1997-1998
# காரியா

**காரியா** (*Caria*, கிரேக்க மொழியிலிருந்து : Καρία, *கரியா*, ) என்பது மேற்கு அனத்தோலியாவின் ஒரு பகுதியாகும். இது நடு ஐயோனியாவிலிருந்து (மைக்கேல்) தெற்கே லைசியா வரையும், கிழக்கே ஃபிரிஜியா வரையிலும் கடற்கரைப் பகுதிகளில் நீண்டுள்ளது. ஐயோனியன் மற்றும் டோரியன் கிரேக்கர்கள் இதன் மேற்கில் குடியேற்றங்களை ஏற்படுத்தினர். மேலும் காரியன் மக்களுடன் சேர்ந்து இங்கு கிரேக்க ஆதிக்க அரசுகளை உருவாக்கினர். கேரியன்கள் மினோவான் வம்சாவளியைச் சேர்ந்தவர்கள் என எரோடோடசால் விவரிக்கப்பட்டது. அதே நேரத்தில் அவர்கள் அனதோலியன் நிலப்பரப்பில் வாழும் மக்களில் கடல்வழிப் பயணத்தில் தீவிர ஈடுபாடு கொண்ட மைசியன் மற்றும் லிடியன்களைப் போன்றவர்கள் என்று அவர் தெரிவிக்கிறார். கேரியர்கள் லூவியனுடன் நெருங்கிய தொடர்புடைய அனதோலியன் மொழியான கேரியன் மொழியை பேசுகின்றனர். கேரியர்களுடன் நெருக்கமாக தொடர்புடைய லெலெஜஸ், இது கேரியர்களின் முந்தைய பெயராக இருக்கலாம்.
# தரங்கத்தி சரணாலயம்

**தரங்கத்தி சரணாலயம்** (*Daranghati Sanctuary*) என்பது இந்தியாவின் இமாச்சலப் பிரதேசத்தில் உள்ள ராம்பூர் புசாகர், சிம்லாவில் அமைந்துள்ளது. இது தொந்தரவுச் செய்யப்படாத வனப்பகுதிகளைக் கொண்டுள்ளது. மோனல், ட்ரகோபன், கோக்லாஸ் மற்றும் கலிஜ் ஆகிய பறவைகள் இங்குக் காணப்படுகின்றன. இங்குக் காணப்படும் சில பொதுவான விலங்குகள் கத்தூரி மான், கோரல் மற்றும் தார். டோப்டா மற்றும் சரஹான் ஆகிய இடங்களில் நியமிக்கப்பட்டுள்ள வன ஊழியர்கள் ஆலோசனை மற்றும் வழிகாட்டுதலை வழங்குகின்றனர்.
# தரங்கத்தி சரணாலயம்

## நிர்வாக அனுமதி

இந்தியாவில் உள்ள வனவிலங்கு சட்டங்களின்படி, சரணாலயத்திற்குள் நுழைவதற்கு/ தங்குவதற்கு, மாநிலத்தின் தலைமை வனவிலங்கு காப்பாளர் அல்லது சம்பந்தப்பட்ட மாவட்ட வன அதிகாரியின் அனுமதி தேவை. தரங்கத்தி சரணாலயம் சரஹானில் அமர்ந்திருக்கும் மாவட்ட வன அதிகாரியினால் வனவிலங்குகள் நிர்வகிக்கப்படுகிறது.
# தரங்கத்தி சரணாலயம்

## அணுகல்

தேசிய நெடுஞ்சாலை 5-ல் சண்டிகரிலிருந்து சரணாலயத்தை நோக்கி ஒருவர் பயணிக்கும்போது, பாதையில் பல முக்கிய இடங்கள் வருகின்றன. இவற்றில் சண்டிகர்- சிம்லா (115 கி.மீ.); சிம்லா - நர்கண்டா (65 கி.மீ.); நர்கண்டா - ராம்பூர் (60 கி.மீ.); ராம்பூர் - மஷ்னூ (30 கி.மீ., மாநில நெடுஞ்சாலை); மஷ்னூ - தரன் கிராமம் (10 கி.மீ., இணைப்புச் சாலை) அமைந்துள்ளன.
# தரங்கத்தி சரணாலயம்

## பார்வை காலம்

இச்சரணாலயம் குளிர்காலத்தில் பனி விழுவதால், சரணாலயத்திற்கு வருகை தருவதற்குச் சிறந்த காலம் ஏப்ரல் முதல் சூன் வரை ஆகும்.
# வராக்ரன் குசான்ஷா

**பக்ராம் குசான்ஷா** (*Bahram Kushanshah*) ( **வராக்ரன்** (*Varahran*) என்றும் உச்சரிக்கப்படுகிறது) பொ.ச. 330 முதல் 365 வரை குசான-சசானிய இராச்சியத்தை ஆட்சி செய்த கடைசி குசான்ஷா ஆவார். இவர் இரண்டாம் பெரோஸ் குசான்ஷாவின் வாரிசு ஆவார்.
# வராக்ரன் குசான்ஷா

## பெயர்

இவரது "வராக்ரன்" என்ற பெயர் மத்திய பாரசீக *வராக்ரனின்* புதிய பாரசீக வடிவமாகும் ( *வஹ்ராம்* என்றும் உச்சரிக்கப்படுகிறது). இது பழைய ஈரானிய *விருக்னாவிலிருந்து* பெறப்பட்டது. அவெஸ்தானுக்குச் சமமானது வெரெத்ராக்னா, இது பழைய ஈரானிய வெற்றிக் கடவுளின் பெயர், அதே சமயம் பார்த்தியன் பதிப்பு **Warθagn* . இந்த பெயர் கிரேக்க மொழியில் *பாரனெஸ்* என மொழிபெயர்க்கப்பட்டுள்ளது. ஆர்மேனிய ஒலிபெயர்ப்பானது *வஹாகன்/விரம்* .
# வராக்ரன் குசான்ஷா

## ஆட்சி

இவரது உடனடி முன்னோடிகளைப் போலல்லாமல், வராக்ரனின் களங்கள் பாக்திரியாவை மட்டுமே உள்ளடக்கியிருந்தது. ஏனெனில் காந்தாரம் மற்றும் காபூல் இரண்டும் சாசானிய அரசர் இரண்டாம் சாபூர் என்பவரால் (ஆட்சி.309–379 ) சாசானியப் பேரரசில் இணைக்கப்பட்டது. காந்தாரத்தில் வராக்ரன் நாணயங்களை வெளியிடவில்லை, இவருடைய முன்னோடியான இரண்டாம் பெரோஸ் தான் அவ்வாறு செய்த கடைசி அறியப்பட்ட குசான-சாசானிய ஆட்சியாளர் ஆவார். அதன் பிறகு இரண்டாம் சாபூர் காபூலில் இருந்து தனது சொந்த நாணயத்தை வெளியிட்டார்.
முத்திரையுடன் அடிக்கப்பட்டது. சுமார் பொ.ச. 330-365.]]  
வராக்ரன் குசான்ஷா தனது நாணயத்தில் ஒரு தனித்துவமான கிரீடத்தை அணிந்துள்ளார். அதன் மேல் பந்து மற்றும் பூக்கள் மற்றும் பக்கங்களில் அலங்காரமாக முத்துக்கள் அல்லது தாமரை இதழ்கள் உள்ளன. இவரது ஆட்சியின் இரண்டாம் கட்டத்தில், பல்குவில் அச்சிடப்பட்ட நாணயம் கிடாரைட்டு முத்திரையை இணைத்து (</img> முதலாம் வாசுதேவன் காலத்திலிருந்து பயன்பாட்டில் இருந்து வந்த நந்திபாதத்தை மாற்றுதல் வெளியிடப்பட்டுள்ளது. இதன் மூலம் கிடாரைட்டுகளின் ஆட்சியை முதல் ஆட்சியாளர் கிரடாவின் வழியே வந்ததாக கருதலாம். கிடாரைட்டு ஆட்சியாளர் பெரோஸின் கீழ் சிறிது காலத்திற்கு வராக்ரனின் நாணயத்தில் ஆட்டுக் கொம்புகள் சேர்க்கப்பட்டன. மேலும் முதலாம் கிடாரனின் கீழ் கிரீடப் பந்தைச் சுற்றி உயர்த்தப்பட்ட ரிப்பன்கள் சேர்க்கப்பட்டன. உண்மையில், வராக்ரன் கிடாரைட்டுகளின் "பொம்மை" என்று விவரிக்கப்படுகிறார்.  
பாரம்பரியமாக, வராக்ரனின் நாணய வகைகளில் உள்ள இந்த மாறுபாடுகள், குறிப்பாக சின்னங்கள் மற்றும் முகப்பில் உள்ள ஆட்சியாளரின் உருவம் ஆகியவற்றின் மாற்றங்கள், "வராக்ரன்" என்ற பெயருடன் கூடிய ஆட்சிக்கால கதைகளை விவரிக்கும் போது, வராக்ரன் என்ற கூடுதல் ஆட்சியாளர்களின் இருப்பைக் கருத்தில் கொண்டு விளக்கப்பட்டது. "இரண்டாம் வராக்ரன்I குசான்ஷா" அல்லது "மூன்றாம் வராக்ரன் குசான்ஷா" போன்றவர்கள். இருப்பினும் நவீன கருத்துகளின்படி, ஒரே ஒரு வராக்ரன் மட்டுமே இருந்தான். அதன் நாணயங்கள் கிடாரைட்டு ஆட்சியாளர்களான கிரடா, பெரோஸ் மற்றும் கிடாரன் ஆகியோரின் அதிகாரத்தின் கீழ் பல கட்டங்களுக்கு உட்பட்டது.  
பொ.ச.365 வாக்கில், கிடாரைட்டு ஆட்சியாளர் முதலாம் கிடாரன் இப்பகுதியின் நாணயங்களில் தனது பெயருடன் குசான்ஷா என்ற பட்டத்தையும் இணைத்து வெளியிட்டார். கிடாரன் தனது சொந்த பெயரை அங்கு அறிமுகப்படுத்தும் வரை காந்தாரத்திலும், கிடாரைட்டுகள், வராக்ரன் என்ற பெயரில் வெள்ளி நாணயங்களை அச்சிட்டனர்.
# கங்கா நடவடிக்கை

இந்தியப் பிரதமர் நரேந்திர மோதி, இந்திய வெளியுறவுத் துறை அமைச்சகத்தின் அதிகாரிகள் துணையுடன் 26 பிப்ரவரி 2022 அன்று முதல் தொடர்ந்து, உக்ரைன் நாட்டு அதிபர் வலோதிமிர் செலேன்சுக்கி மற்றும் உருசியா நாட்டு அதிபர் விளாதிமிர் பூட்டின் ஆகியோர்களுடன் தொலைபேசி மூலம் பேசி உக்ரைனில் படிக்கும் இந்திய மாணவர்களை மீட்பதற்கு நடவடிக்கைகள் எடுத்தார். ருமேனியா நாட்டின் தலைநகரான புக்கரெஸ்ட் நகரத்திலிருந்து 249 இந்தியர்களை ஏற்றிக் கொண்டு முதல் மீட்பு விமானம் 22 பிப்ரவரி 2022 அன்று புது தில்லியில் தரையிரங்கியது.  
இந்தியர்களை இந்தியாவிற்கு அழைத்து வருவதற்கான மீட்பு நடவடிக்கையில் இந்திய வான்படை மற்றும் தனியார் விமான நிறுவனங்களான ஏர் இந்தியா இன்டிகோ, ஸ்பைஸ் ஜெட் மற்றும் ஏர் இந்தியா எக்ஸ்பிரஸ் விமானகள் பயன்படுத்தப்பட்டது.  
உக்ரைன் நாட்டில் ஏறத்தாழ 20,000 இந்திய மாணவர்கள் மற்றும் ஊழியர்கள் இருப்பதாக கணிக்கப்பட்டுள்ளது. அவர்களில் 16,000 பேர் மருத்துவம் படிக்கும் மாணவர்கள் ஆவார். 5 மார்ச் 2022 முடிய ஏறத்தாழ 18,000 பேர் உக்ரைனின் மேற்கு எல்லையைக் கடந்து, அண்டை நாடுகளில் தங்கினார்கள்.  
இருப்பினும் உக்ரைன் நாட்டின் கீவ், கார்கீவ் சுமி, மரியபோல் போன்ற நகரங்களில் சிக்கியுள்ள இந்திய மாணவர்களிடமிருந்து, தங்களை உடனடியாக உக்ரைனை விட்டு வெளியேற்றுவதற்கு அவசரகால நடவடிக்கைகள் எடுக்க கோரியுள்ளனர்.. மனிதாபிமான நடவடிக்கையாக இந்தியா, மருந்துகள் மற்றும் அத்தியாவசியப் பொருட்களை உக்ரைனுக்கு அனுப்பி வைத்தது.  
இறுதியாக 8 மார்ச் 2022 அன்று சுமி நகரத்தில் தங்கியிருந்த 674 மாணவர்களை மீட்க, இந்திய அரசின் முயற்சியால் இரு நாடுகளும் ஒரு நாள் போர் நிறுத்தம் மேற்கொண்டது. சுமி நகரத்திலிருந்து 674 மாணவர்களை பொல்தாவா நகரத்திற்கு அழைத்து வரப்பட்டு, பின்னர் பேருந்துகள் மூலம் மேற்கில் உள்ள லிவீவ் நகரத்திற்கு கொண்டு செல்லப்பட்டனர். பின்னர் அங்கிருந்து தொடருந்து மூலம் போலந்து நாட்டு எல்லைப்புற நகரத்திற்கு அழைத்துச் செல்லப்பட்டனர். பின்னர் விமானம் மூலம் இந்தியாவிற்கு அழைத்துச் செல்லப்பட்ட்னர். கங்கா நடவடிக்கை மூலம் இதுவரை 83 விமானங்கள் மூலம் 17,400 இந்தியர்களை தாயகம் அழைத்து வரப்பட்டு உள்ளனர்.
# கங்கா நடவடிக்கை

## பின்னணி

நாட்டில் உள்ள உருசியாவின் இராணுவ நிலைகள்]]
உக்ரைன் மீது உருசியா படையெடுக்கும் நிலையில் இருப்பதால், கீவ் நகரத்தில் இருக்கும் இந்திய தூதரகம், இந்தியர்கள் உக்ரைன் நாட்டை விட்டு உடனடியாக வெளியேற 15 பிப்ரவரி 2022 அன்று அறிவுறுத்தப்பட்டது. 26 பிப்ரவரி 2022 அன்று ஆப்பரேஷன் கங்கா நடவடிக்கை தொடங்கப்பட்டது. உக்ரைனிலிருந்து வெளியேறும் இந்தியர்களின் அதிகரித்து வரும் எண்ணிக்கையில் உதவி வழங்குவது கடினமாகி வருவதால், பிப்ரவரி 26 அன்று, தூதரகத்தின் முன் ஒருங்கிணைப்பு இல்லாமல் எல்லைப் பகுதிகளுக்குச் செல்ல வேண்டாம் என்று இந்திய தூதரகம் அறிவுறுத்தியது. 28 பிப்ரவரி 2022 அன்று உக்ரைனில் உள்ள இந்தியர்கள், அதன் மேற்கு அண்டை நாட்டு எல்லைப்புற நகரங்களில் தங்கி இருக்க இந்திய வெளியுறதுத் துறை அமைச்சகம் அறிவுறுத்தியது. இந்திய வெளியுறவு அமைச்சகம் உக்ரைனில் உள்ள இந்தியர்களுடன் பலவகையான தொலைதொடர்பு சாதனங்கள் மூலம் தொடர்பு கொண்டது. துன்பத்தில் வெளிநாடுகளில் சிக்கித் தவிக்கும் இந்திய குடிமக்களுக்கான இந்திய சமூக நல நிதியை கங்கா நடவடிக்கைக்கு பயன்படுத்தப்பட்டது.  
6 மார்ச் 2022 அன்று மதியம் வரை இந்திய வெளியுறவு அமைச்சகத்தின் கட்டுப்பாட்டு அறைக்கு 12,400 தொலைபேசி அழைப்புகளும், 9,000 மின்னஞ்சல்களும் உக்ரைன் வாழ் இந்தியர்களிடமிருந்து பெறப்பட்டது. அதே நாளன்று உக்ரைனில் உள்ள இந்திய தூதரகம், உக்ரைனிலிருந்து வெளியேற விரும்புபவர்களிடமிருந்து கூகுள் படிவங்கள் மூலம் தரவுகளை சேகரித்தது.  
2005-இல் வெளியிட்ட உக்ரைன் நாட்டின் வரைபடம், நீளம் மற்றும் அகலம் ]]
இந்தியர்களை மீட்டுக் கொண்டு வந்த முதல் விமானம் பிப்ரவரி 26 அன்று உருமேனியாவின் தலைநகரான புகாரெஸ்டு நகரத்திலிருந்து இருந்து, பிப்ரவரி 27 அன்று அதிகாலை 2:55 மணிக்கு தில்லியை அடைந்தது. 27 பிப்ரவரி 2022க்குள் (நாள் 3) 469 மாணவர்கள் வெளியேற்றப்பட்டனர். மார்ச் 1 ஆம் தேதிக்குள், 6,000 மேற்பட்ட இந்தியர்களை மீட்டனர். The next five days saw the number climb to about 16,000.  
மீட்புக்கான ஒருங்கிணைப்பு முயற்சிகளுக்கு உதவ பிரதமர் நரேந்திர மோடி சிறப்பு தூதர்களை உக்ரைனின் அண்டை நாடுகளுக்கு அனுப்பினார். உயர் மட்டச் சிறப்புத் தூதர்களான மத்திய அமைச்சர்கள் - சிவில் விமான போக்குவரத்து, போக்குவரத்து, சட்டம் மற்றும் பெட்ரோலியம் மற்றும் இயற்கை எரிவாயு துறை அமைச்சர்களான ஜோதிராதித்ய சிந்தியா, கிரேன் ரிஜிஜு, ஹர்தீப் சிங் பூரி ஜெனரல் வி. கே. சிங் ஆகியோர் ஒருங்கிணைப்புக்கு உதவினார்கள்  
பிப்ரவரி 28 ஆம் தேதிக்குள், வெளிவிவகார அமைச்சர் மற்றும் செயலாளர் மற்றும் தேசிய பாதுகாப்பு ஆலோசகர் ஆகியோருடன் மீட்பு நடவடிக்கை தொடர்பாக குறைந்தபட்சம் மூன்று உயர்மட்ட கூட்டங்களுக்கு பிரதமர் தலைமை தாங்கினார்.[ இந்திய பிரதமர் நரேந்திர மோடி மார்ச் 1 அன்று இந்தியக் குடியர்சுத் தலைவர் இராம் நாத் கோவிந்திடம் நிலைமை குறித்து விளக்கினார். மார்ச் 2 அன்று இந்தியா, அதன் தேசிய பேரிடர் மீட்புப் படையினர் உட்பட, மருத்துவ உதவி, கூடாரங்கள், போர்வைகள், தூங்கும் பாய்கள் மற்றும் சோலார் விளக்குகள் போன்ற மனிதாபிமான நிவாரணங்களை அனுப்பியது.
# கங்கா நடவடிக்கை

## மீட்பு வழித்தடங்கள்

உக்ரைனின் அண்டை நாடுகளின் நகரங்களிலிருந்து மீட்கப்பட்ட இந்தியர்களை விமானம் மூலம் இந்தியாவின் புது தில்லி, மும்பை நகரங்களுக்கு அழைத்து சென்றனர்.
# கங்கா நடவடிக்கை

## விமர்சனங்கள்

உக்ரைனில் சிக்கித் தவிக்கும் பல இந்திய மாணவர்கள் இந்திய அரசின் மீட்பு முயற்சிகளை விமர்சித்துள்ளனர். உக்ரைனில் தங்களின் அவல நிலையை எடுத்துரைக்க அவர்கள் சமூக ஊடகங்களில் பல காணொலிகளை பதிவேற்றினர். கார்கீவ் மீதான உருசிய ஷெல் தாக்குதலில் இந்திய மாணவர் ஒருவர் கொல்லப்பட்டதை அடுத்து விமர்சனம் தீவிரமடைந்தன. பதிலுக்கு, பாரதிய ஜனதா கட்சியின் ஆதரவாளர்கள் பலர் மாணவர்களை "நன்றியற்றவர்கள்" எனக் குறிப்பிட்டனர்.  
பல இந்திய அரசியல்வாதிகள் மற்றும் குடிமக்கள் அரசாங்கத்தின் முயற்சிகளை விமர்சித்துள்ளனர் மேலும் மாணவர்களை மீட்பதில் அது போதுமான அளவு செயல்படவில்லை என்று குற்றம் சாட்டினர். சிக்கித் தவிக்கும் இந்திய மாணவர்களை மீட்பதற்கான முயற்சிகளை விரைவுபடுத்துமாறு அரசாங்கத்தை அவர்கள் கேட்டுக் கொண்டனர். பிப்ரவரி 28 அன்று, அடையாளம் தெரியாத இந்திய மாணவர் ஒருவர் கௌரவ் சாவந்த் என்ற இந்திய பத்திரிகையாளரின் உரையில் குறுக்கிட்டு, தங்களுக்கு அரசின் எந்த உதவியும் கிடைக்கவில்லை, அரசின் எந்த பிரதிநிதியும் இல்லை என்று கூறினார்.  
மாணவர்களை மீட்கும் பணியில் வட இந்திய மாணவர்களுக்கு மட்டும் முக்கியத்துவம் அளிக்கப்ட்டதாக மாணவர்கள் குற்றம் சாட்டினர். அரசு வெளியிட்ட 10 உதவி எண்களும் வேலை செய்யவில்லை என்றும், மீட்புத் தொடர்பான அனைத்து அறிவிப்புகளும் இந்தியில் மட்டுமே இருந்ததால் தமிழ் மாணவர்கள் பெரும் சிரமத்துக்கு ஆளானதாகவும் குறிப்பிட்டனர். மேலும் இந்திய தூரதக அதிகாரிகளிடம் ஆங்கிலத்தில் உதவி கேட்டால் இந்தியில் மட்டுமே பதில் அளித்ததாக மாணவர்கள் குற்றம் சாட்டினர்.
# கங்கா நடவடிக்கை

## இதனையும் காண்க

- 2022 உக்ரைன் மீதான உருசிய படையெடுப்பிற்கு எதிரான போராட்டங்கள்
# இரண்டாம் பெரோஸ் குசான்ஷா

**இரண்டாம் பெரோஸ் குசான்ஷா** ( *Peroz II Kushanshah ) * சுமார் பொ.ச 303 முதல் 330 வரையிலான குசான-சாசானிய இராச்சியத்தின் இறுதி குசான்ஷா ஆவார். இவர் இரண்டாம் ஹோர்மிஸ்ட் குசான்ஷாவின் வாரிசு ஆவார் .  
இவரது முந்தைய இரண்டு முன்னோடிகளான முதலாம் ஹோர்மிஸ்ட் குசான்ஷா மற்றும் இரண்டாம் ஹோர்மிஸ்ட் குசான்ஷா ஆகியோரைப் போலவே இவர் தனது ஆட்சியின் போது அதே நாணயங்களின் குழுவை வைத்திருந்தார். துகாரிஸ்தானின் முக்கிய குசான-சாசானியர்களின் முக்கிய தளமான பாக்திரியா<nowiki/>விலிருந்து தங்கம் மற்றும் செப்பு நாணயங்கள் வெளியிடப்பட்டன. இருப்பினும், இவரது நாணயங்களில் "பெரிய குசான மன்னன் " என்று அழைக்கப்படுகிறார். எனவே சாசானியப் பேரரசின் மீதான அவர்களின் உரிமைக் கோரிக்கையை கைவிடுகிறார். முதலாம் ஹோர்மிஸ்ட் குசான்ஷாவின் ஆட்சியில் இருந்து, செப்பு நாணயங்கள் இரண்டு உள்ளூர் ஆளுநர்களான மியாஸ் மற்றும் காவித் ஆகியோரின் பெயர்களுடன் அச்சிடப்பட்டன. இது இவரது கீழும் தொடரப்பட்டது.  
காந்தாரத்தில் வெளியிடப்பட்ட இவரது செப்பு நாணயங்களில் தனித்துவமான "காளைக் கொம்புகளுடன் கூடிய கிரீடம்" அணிந்திருப்பதை போலவெளியிட்டார். இவ்வாறு , காந்தாரத்தில் இத்தகைய நாணயங்களை வெளியிட்ட குசான-சாசானிய ஆட்சியாளர்களில் கடைசியாக இவர் இருதார். அதன் பிறகு, காபூலில் இருந்து தனது சொந்த நாணயங்களை வெளியிட்ட இரண்டாம் சாபூரால் இப்பகுதி ஆக்கிரமிக்கப்பட்டது.  
இவர், வராஹ்ரான் குஷன்ஷாவிற்குப் பின்னர் பதவிக்கு வந்தார். அந்த நேரத்தில் சாசானிய மன்னர் இரண்டாம் சாபூர் ( ஆட்சி.309–379 ) காந்தாரத்தையும் காபூலையும் தனது பகுதிகளில் இணைத்து கொண்டார்.
# அகமதாபாத்து நகர அரங்கம்

**அகமதாபாத் நகர அரங்கம்** (*Ahmedabad Town Hall*) இந்தியாவிலுள்ள குசராத்து மாநிலத்தின் அகமதாபாத்து நகரில் அமைந்துள்ளது. அதிகாரப்பூர்வமாக சேத் மங்கல்தாசு கிர்தர்தாசு நினைவு மண்டபம் என்று அழைக்கப்படுகிறது. மங்கல்தாசு கிர்தர்தாசு என்ற நெசவு தொழிலதிபரின் நினைவாக இவ்வரங்கத்திற்கு அவர் பெயரிடப்பட்டது.
# அகமதாபாத்து நகர அரங்கம்

## வரலாறு

20 ஆம் நூற்றாண்டில் புகழ்பெற்ற நெசவு தொழிலதிபரான மங்கள்தாசு கிர்தர்தாசின் நினைவாக 1930 ஆம் ஆண்டுகளில் குடிமக்கள் வழங்கிய நிதி உதவியால் அரங்கம் கட்டப்பட்டது. அகமதாபாத் மாநகராட்சிக்கு இந்நகர அரங்கம் சொந்தமானதாகும்.  
1960 ஆம் ஆண்டில் பி.வி. தோசியினால் அரங்கம் புதுப்பிக்கப்பட்டது. சிறந்த ஒலியியல் விளைவுகளை கருத்திற் கொண்டு இவர் மேற்கூரையை மாற்றியமைத்தார்.  
1920-1930 ஆம் ஆண்டுகள் காலத்திய கலை வட்டிவத்திற்கு இவ்வரங்கம் ஓர் எடுத்துக்காட்டாகும்.  
தடிமனான சுவர்கள் செங்கற்களால் கட்டப்பட்டு அதன் மேல் எண்கோண கருங்கற்காரை குவிமாடம் கட்டப்பட்டுள்ளது. கட்டமைப்பில் உள்ள அலங்காரமான கம்பிகளும் குசராத்திய கட்டிடக்கலை பாரம்பரியத்தின் செல்வாக்கைக் காட்டுகிறது.
# மால்சிக்

**மால்சிக்** (; , **மால்ச்சிக்**, பொருள்:'குட்டிப் பையன்'; 1996 – திசம்பர் 2001) உருசியாவின் மாஸ்கோவில் வசித்த ஒரு கறுப்பு நிறக் கலப்பு வகைத் தெரு நாய். சுமார் மூன்று ஆண்டுகளாக மாஸ்கோ மெட்ரோ தடத்தில் மெண்டலீவ்ஸ்காயா நிலையத்தில் மால்சிக் வசித்து வந்தது. 2001 ஆம் ஆண்டு யூலியானா உரோமானோவா என்ற 22 வயதுப் பெண் தான் எடுத்துவந்த சமையலறைக் கத்தி ஒன்றால் குத்தியதில் மால்சிக் கொல்லப்பட்டது. இந்த சம்பவம் பொதுமக்களின் சீற்றத்தை பெருமளவில் தூண்டி மனிதர்கள் விலங்குகளை நடத்தும் விதம் தொடர்பான கேள்விகளை முன்னெழுப்பியது. இதன் தொடர்ச்சியாக 2007 ஆம் ஆண்டு மெண்டலீவ்ஸ்காயா நிலையத்தில் மல்சிக்கின் நினைவாக ஒரு நினைவுச்சின்னம் அமைக்கப்பட்டது.
# மால்சிக்

## மெண்டலீவ்ஸ்காயா இரயில் நிலையத்தில் வாழ்க்கை

மால்சிக் மாஸ்கோ நகரில் வாழ்ந்த ஒரு கறுப்பு நிறத்தைய தெருநாய். இது மெண்டலீவ்ஸ்காயா இரயில் நிலையத்தில் சுமார் மூன்று ஆண்டுகள் வசித்து வந்தது. இரயில்வே பணியாளர்கள் மத்தியிலும் பயணிகள் மத்தியிலும் ஒரு பிரபலமான நிலைய வாசியாக ஆனது. போகையிலும் வருகையிலும் அவர்களனைவரும் மால்சிக்குக்கு உணவிடுவது வழக்கம். குடிகாரர்களிடமிருந்தும் பிற நாய்களிடமிருந்தும் தனது இருப்பிடத்தை பாதுகாப்பதை மால்சிக் என்றும் செய்யத் தவறியதில்லை. 22 வயதான யூலியானா உரோமானோவா (வோல்கோவா) என்ற உருசிய ஒய்யாரத் துறையைச் சார்ந்த பெண்மணி தனது செல்லப் பிராணியான நாயுடன் மெண்டலீவ்ஸ்காயா நிலையத்தின் வழியாக நடந்து சென்று கொண்டிருந்தார். அவர் ஒரு பாதசாரி சுரங்கப்பாதையைக் கடக்கையில் மால்சிக்கை எதிர்கொண்டார். மால்சிக் அவர்கள் இருவரையும் பார்த்து குரைத்ததாக சிலர் கூறுகின்றனர். மால்சிக் அச்சமயம் உறங்கிக்கொண்டிருந்ததாகவும் ஒரு தரப்பினரால் கூறப்படுகிறது. பல நிமிடங்கள் துடிதுடித்துவிட்டு மால்சிக் இறந்தது. அதற்குள் உரோமானோவா அந்த இடத்தை விட்டுத் தப்பி ஓடிவிட்டதாகவும் ஆரம்பகட்டத்தில் முறையான விசாரணை ஏதும் நடைபெறவில்லை என்றும் கூறப்படுகிறது. விலங்குரிமை ஆர்வலர்களின் ஒரு வருட பிரச்சார முயற்சிகளுக்குப் பின்னரே உரோமானோவா கைது செய்யப்பட்டு விசாரணைக்கு உட்படுத்தப்பட்டார். 2007 ஆம் ஆண்டு பிப்ரவரி 15/16 அன்று இரவு நிறுவப்பட்டது. மால்சிக்கின் நினைவுச்சின்னம் மாஸ்கோவின் மிகவும் அசாதாரண சுற்றுலாத்தலங்களில் ஒன்றாகக் குறிக்கப்படுகிறது. மாஸ்கோ மெட்ரோ இரயில் நிலையங்களில் உள்ள மற்ற நினைவுச்சின்னங்களிடம் செயவது போலவே மால்சிக் சிலையின் மூக்கை நற்பேறுக்காக தேய்க்கும் வழக்கம் மாஸ்கோ மக்களிடம் காணப்படுகிறது.
# மால்சிக்

## மரபுத் தாக்கம்

மால்சிக்கின் கதை "வளர்ப்பு விலங்குகள், குறிப்பாக நாய்கள், மீதான நமது அணுகுமுறையில் இருக்கும் கொடூரமும் பாசமும் கலந்த விசித்திரமான கலவையைக் குறிக்கிறது" என்று ஜோனா பெட்னரெக் குறிப்பிடுகிறார். 2019 ஆம் ஆண்டு மால்சிக்கின் நினைவாக உருசிய அஞ்சல் துறை "கம்பாஷன்" நினைவுச்சின்னத்தின் உருவத்தைத் தாங்கிய தபால்தலையை வெளியிட்டது.
# சைல் சரணாலயம்

**சைல் சரணாலயம்** (*Chail Sanctuary*) என்பது இந்தியாவில் உள்ள இமாச்சலப் பிரதேசத்தில் உள்ள ஒரு சரணாலயம் ஆகும். சைல் சரணாலயம், கடமான், இந்திய மான் வகைகளுள் ஒன்றான கோரல் மற்றும் சீர் பெசன்ட் பறவையின் மலை வாழிடமாக அமைந்துள்ளது. இங்குக் கேளையாடு மற்றும் *கலிஜின்* ஆகியவை அந்தி மற்றும் விடியற்காலையில் காணப்படுகின்றன. இவற்றைப் பார்வையிடச் சிறந்த காலம் மார்ச் முதல் அக்டோபர் வரை ஆகும்.
# சைல் சரணாலயம்

## வரலாறு

சைல் சரணாலயம் 110 சதுர கி. மீ. வனப்பரப்பினை உள்ளடக்கியது. 1976ஆம் ஆண்டில், சைல் வனவிலங்கு சரணாலயம் கண்டறியப்பட்டு, அரசாங்கத்தின் பரிசீலனையில் பாதுகாக்கப்பட்ட பகுதியாக அறிவிக்கப்பட்டது. சீர் பெசண்ட் இனப்பெருக்கம் மற்றும் மறுவாழ்வு திட்டம் 1988-ல் தொடங்கப்பட்டது. கருவாலி மரம், பைன் மற்றும் புல்வெளிகளுடன் கூடிய அடர்ந்த வனமாக இது உள்ளது.
# சைல் சரணாலயம்

## விலங்குகள்

இச்சரணாலயத்தில் முக்கியமான பாலூட்டிகள் இனங்கள் பல உள்ளன. இவற்றில் செம்முகக் குரங்கு, சிறுத்தைகள், இந்தியக் கேளையாடு மற்றும் முள்ளம்பன்றி ஆகியவை அடங்கும். இமாலய கருப்பு கரடி, காட்டுப்பன்றி, சாம்பல் குரங்கு, கடமான் மற்றும் இந்தியக் குழிமுயல் ஆகியவை இப்பகுதியில் காணப்படும் பிற இனங்களாகும். ஐரோப்பிய சிவப்பு மான் அரை நூற்றாண்டுக்கு முன்பு பட்டியாலாவின் முன்னாள் மகாராஜாவால் அறிமுகப்படுத்தப்பட்டன. ஆனால் இவை எதுவும் 1988-ல் கணக்கெடுப்பின் போது காணப்படவில்லை. சீர் பெசன்ட் இனப்பெருக்கம் மற்றும் மறுவாழ்வு மையம், சீர் பெசன்ட் எண்ணிக்கையை அதிகரிக்க உதவியது.  
இமாச்சலப் பிரதேசத்தைச் சேர்ந்த மக்களின் கருத்துப்படி, சைல் வனவிலங்கு சரணாலயம் சைலின் முக்கிய ஈர்ப்பாக கருதப்படுகிறது. அடர்ந்த மூடப்பட்ட ஓக் காடுகள், தேவதாரு மரம், இமாச்சல பிரதேசத்தில் உள்ள சோலாங் பள்ளத்தாக்கு, 10,000 ஹெக்டேர் நிலப்பரப்பில் உள்ளது. இது செம்முகக் குரங்கு, சிறுத்தை, இந்திய முண்ட்ஜாக், கோரல், முள்ளம்பன்றி, காட்டுப்பன்றி, சாம்பல் குரங்கு மற்றும் இமயமலை கருங்கரடி ஆகியவற்றைக் கொண்டுள்ளது. அழிந்து வரும் சில ஊர்வன மற்றும் பறவை இனங்களையும் இச்சரணாலயம் அழிவிலிருந்து காத்து வருகின்றது.
# சைல் சரணாலயம்

## அணுகல்

சைல் வனவிலங்கு சரணாலயத்திற்கு கால்கா - சிம்லா சாலை வழியாகவும், அம்பாலா - கால்கா தொடருந்து பாதையில் கால்கா வரை தொடருந்தில் பயணித்தும் அடையலாம். சைல் வனவிலங்கு சரணாலயம் சிம்லா மற்றும் சண்டிகரின் முக்கிய வழித்தடங்களுடன் இணைக்கப்பட்டுள்ளது.
# மணாலி வனவிலங்கு சரணாலயம்

**மணாலி வனவிலங்கு சரணாலயம்** வட இந்தியாவில் இமாச்சல பிரதேசத்தில் உள்ள ஒரு வனவிலங்கு காப்பகம் ஆகும்.
# மணாலி வனவிலங்கு சரணாலயம்

## வரலாறு

மணாலி வனவிலங்கு சரணாலயத்தின் பரப்பளவு சுமார் 31.8 சதுர கிலோமீட்டர்கள். 1933ஆம் ஆண்டின் பஞ்சாப் பறவைகள் மற்றும் காட்டு விலங்குகள் பாதுகாப்புச் சட்டத்தின் கீழ், பின்வரும் பகுதி பிப்ரவரி 26, 1954 அன்று சரணாலயமாக அறிவிக்கப்பட்டது.
# மணாலி வனவிலங்கு சரணாலயம்

## அமைவிடம்

இது மணாலியிலிருந்து சுமார் 2 கி. மீ. தொலைவில் அமைந்துள்ளது. இது *மணல்சு காட்* நீர்ப்பிடிப்பு பகுதியாகும். மணாலி மரக்கட்டைகள் மற்றும் தூங்கி கோயிலிலிருந்து ஒரு பாதை அடர்ந்த தியோதர், கைல், குதிரை கசுக்கொட்டை, வாதுமைக் கொட்டை மற்றும் மேப்பிள் காடுகள் வழியாகச் செல்கிறது. இச்சரணாலத்தைப் பார்வையிடச் சிறந்த காலம் மே முதல் அக்டோபர் வரை ஆகும்.
# மணாலி வனவிலங்கு சரணாலயம்

## விலங்குகள்

கத்தூரி மான், மோனல் மற்றும் பழுப்பு கரடி, சிறுத்தை மற்றும் பனிச்சிறுத்தை ஆகியவை இங்குக் காணப்படும் பொதுவான விலங்குகளில் சில. கோடையில் பனிப்பாறை மண்டலத்தில் இபெக்ஸ் காட்டாடு மந்தைகள் இடம்பெயர்வதைக் காணலாம்.
# அம்மா (1982 திரைப்படம்)

**அம்மா** (*Amma*) 1982 ஆம் ஆண்டு சூன் மாதம் 24 ஆம் தேதியன்று வெளிவந்த தமிழ்த் திரைப்படமாகும். இப்படம் ராஜசேகர் இயக்கத்திலும், ஏ. வி. எம். தயாரிப்பிலும் வெளிவந்தது. இப்படத்தின் முதன்மை வேடங்களில் பிரதாப் போத்தன், சரிதா நடித்தனர்.
# அம்மா (1982 திரைப்படம்)

## நடிகர்கள்

- பிரதாப் போத்தன்
- சரிதா
- வி. கே. ராமசாமி
- மனோரமா
# அம்மா (1982 திரைப்படம்)

## பாடல்கள்

இப்படத்திற்கு சங்கர் கணேஷ் இசையமைத்தனர். கவிஞர் வைரமுத்து பாடல்களை எழுதினார்.
| 1 | "பூ முகம் சிவக்க" | பி. சுசீலா |  |
| --- | --- | --- | --- |
| 2 | "போதையில் பொங்கும் ஆசையில்" | மலேசியா வாசுதேவன், எல். ஆர். அஞ்சலி |  |
| 3 | "அம்மாவே தெய்வம்" | பி. சுசீலா |  |
| 4 | "மழையே மழையே இளமை" | எஸ். பி. பாலசுப்பிரமணியம், எஸ். ஜானகி | } |
# படல்வாஸ்

**படல்வாஸ்** என்பது இந்தியாவின் ராஜஸ்தானில் உள்ள சிகார் மாவட்டத்தில் உள்ள சிகார் தாலுகாவில் உள்ள ஒரு கிராமம். இது சிகாரிலிருந்து 18 கிலோமீட்டர் தொலைவில் அமைந்துள்ளது. இது 600 ஆண்டுகளுக்கு முன்பு நிறுவப்பட்ட ஒரு பழைய வரலாற்று கிராமம்.
# படல்வாஸ்

## பழைய மாளிகைகள்

- தாக்கூர் ரஞ்சீத் சிங் மாளிகை
- தாக்கூர் தீப் சிங் மாளிகை
- க்தேடா வீடு
# படல்வாஸ்

## பிரபலமான இடங்கள்

- ரகுநாத்ஜி கா மந்திர், பாதல்வாஸ்
- ஷாஹித் அமர்சந்த் ஜுன்ஜார் ஜி கோவில், படல்வாஸ்
- கர்னி மாதா மந்திர் ஜால்யா
- சிவஸ்நாகர் மகாதேவ் கா மந்திர்
- ஸ்ரீ ஷதி மாதா
- மாவடி மாதா ஜி, படல்வாஸ்
- பாபா ராம்தேவ்ஜி கோவில், பஸ் ஸ்டாண்ட் படல்வாஸ்
- ஸ்ரீ கிரானி மாதா கோவில், படல்வாஸ்
- கோரனா, படல்வாஸ்
# படல்வாஸ்

## மக்கள் தொகை தரவு

மொத்த குடும்பங்களின் எண்ணிக்கை 700. படல்வாஸ் கிராமத்தில் 0-18 வயதுடைய குழந்தைகளின் மக்கள் தொகை 446 ஆகும், இது கிராமத்தின் மொத்த மக்கள் தொகையில் 13.73% ஆகும். படல்வாஸ் கிராமத்தின் சராசரி பாலின விகிதம் 947 ஆகும், இது ராஜஸ்தான் மாநில சராசரியான 928 ஐ விட அதிகமாகும். மக்கள்தொகை கணக்கெடுப்பின்படி பாதல்வாக்களுக்கான குழந்தை பாலின விகிதம் 828 ஆகும், இது ராஜஸ்தான் சராசரியான 888 ஐ விடக் குறைவு. மக்கள்தொகை தரவு 2011
# லைசியா

**லைசியா** (*Lycia*, லைசியன் : 𐊗𐊕𐊐𐊎𐊆𐊖 *Trm̃mis* ; , ; ) என்பது அனத்தோலியாவில் உள்ள ஒரு புவிசார் அரசியல் பகுதி ஆகும். இது தற்போதய துருக்கியின் தெற்கு கடற்கரையில் உள்ள அந்தால்யா மற்றும் முலா மாகாணங்கள், மத்தியதரைக் கடலின் எல்லையிலும், உள்நாட்டில் பர்துர் மாகாணத்தையும் கொண்டதாக உள்ளது. பண்டைய எகிப்து மற்றும் வெண்கலக் காலத்தின் பிற்பகுதியில் இட்டைட்டு பேரரசின் பதிவுகளிலிருந்து வரலாற்றில் அறியப்பட்ட இது, லூவிய மொழிக் குழு பேசும் மக்களைக் கொண்டதாக இருந்தது. இரும்புக் காலத்தில் அகாமனிசியப் பேரரசில் லைசியா தன்னிச்சையாக இணைந்த பிறகு, எழுதப்பட்ட பதிவுகள் லைசியன் மொழியில் (லூவியனின் பிற்கால வடிவம்) கல்லில் பொறிக்கத் தொடங்கின. அக்காலத்தில் (546&nbsp;கி.மு) லூவியன் மொழி பேசுபவர்கள் அழிக்கப்பட்டனர், மேலும் லிசியாவுக்கு பாரசீக மொழி பேசுபவர்களின் வருகைதந்தனர். இப்பகுதியின் பழைய பெயர் **அலோப்** என்று பண்டைய ஆதாரங்கள் குறிப்பிடுகின்றன. , )  
லிசியா பாரசீகப் போர்களில் பாரசீகர் அணியில் இருந்து போராடியது. ஆனால் கிரேக்கர்களால் அகாமனிசியப் பேரரசு தோற்கடிக்கப்பட்டது. அதன்பிறகு ஏதெனியன் பேரரசில் சிலகாலம் உறுப்பினராக இருந்தது. பிறகு, இது பிரிந்து சுதந்திரமாக மாறியது. அதன்பிறகு மீண்டும் பாரசீகர்களின் கீழ் இருந்தது. பின்னர் காரியாவின் மவுசோலசால் கைப்பற்றப்பட்டு, மீண்டும் பாரசீகர்களின் கைகளுக்கே வந்தது. இறுதியாக பேரரசர் அலெக்சாந்தர் பாரசீகர்களைய தோற்கடித்தப் பிறகு மாசிடோனிய மேலாதிக்கத்தின் கீழ் வந்தது. கிரேக்க மொழி பேசுபவர்களின் வருகை மற்றும் மீதமுள்ள லைசியன் மொழி பேசுபவர்களின் எண்ணிக்கை குறைந்ததன் காரணமாக, லிசியா மாசிடோனியர்களின் கீழ் விரைவாக கிரேக்க மயமாக்கப்பட்டது. அதன்பிறகு லைசியன் மொழி கல்வெட்டுகள் மற்றும் நாணயங்களில் இருந்து மறைந்தது.
# பாம்ப்ளியா

**பாம்ப்ளியா** (*Pamphylia*, , *பம்ஃபிலியா*, <small>நவீன உச்சரிப்பு</small> *Pamfylía* / pæm ˈfɪl iə / ) என்பது சின்ன ஆசியாவின் தெற்கில், லைசியாவிற்கும் சிலிசியாவிற்கும் இடையில், மத்தியதரைக் கடலில் இருந்து தாரசு மலை வரை நீண்டுள்ளது (இவை அனைத்தும் நவீன கால துருக்கியின், அந்தால்யா மாகாணத்தில் உள்ளது). இது வடக்கில் பிசிடியாவை எல்லையாக கொண்தாக இருந்தது. எனவே இது சிறிய அளவிலான ஒரு நாடாக இருந்தது. சுமார் 50 கி.மீ. (30 மைல்) அகலம் கொண்ட சுமார் 120 கி.மீ. (75 மைல்) கடற்கரையை மட்டுமே கொண்டிருந்தது. உரோமானிய நிர்வாகத்தின் கீழ் பம்பிளியா என்ற சொல் பிசிடியா மற்றும் ஃபிரிஜியா மற்றும் லைகோனியாவின் எல்லைகள் வரை முழுவதுமாக உள்ளடக்கும் வகையில் நீட்டிக்கப்பட்டது. மேலும் இந்த பரந்த பொருளில் இது தொலெமியால் பயன்படுத்தப்பட்டது.
# கோப்ரூகி ஆறு

**கோப்ரூகி** பண்டைய காலத்தில் **யூரிமெடோன் (Köprüçay**, பண்டைய பெயர் **Eurymedon** ( பண்டைய கிரேக்கம் : Εὐρυμέδων) என்பது துருக்கியின் அந்தால்யா மாகாணத்தில் பாயும் ஒரு ஆறாகும். இது மத்தியதரைக் கடலில் கலக்கிறது.  
இதன் முகத்துவாரத்தில், கிமு 460 களில் (உண்மையான காலம் மிகவும் சர்ச்சைக்குரியது), ஏதெனியன் தளபதி சிமோன் பெரிய பாரசீக கப்பல்கள் மற்றும் மேற்கு நோக்கி நகர்ந்த படைகளைத் தோற்கடித்தார் ( யூரிமெடோன் போர் ). தரை மற்றும் கடல் போர்களான இந்த இரண்டு போர்கள் ஒரு நாள் நீடித்தது. போரின் முடிவில் 200 கப்பல்களைக் கொண்ட போனீசியன் கடற்படை முழுவதையும் சிமோன் கைப்பற்றியோ அல்லது அழித்தோ வெற்றிகொண்ட நிகழ்ச்சி நிகழ்ந்தது.  
கிமு 190 இல், லூசியஸ் எமிலியஸ் ரெஜில்லஸ் தலைமையிலான உரோமானியக் கடற்படை, ஹன்னிபால் தலைமையிலான மூன்றாம் ஆண்டியோகசின் செலூசிட் கடற்படையை ஆற்றின் அருகே தோற்கடித்தது.  
இசுட்ராபோ, கேப்ரியாஸ் என்று அழைக்கப்படும் ஏரி இதன் முகத்துவாரத்துக்கு அருகில் உள்ளளதாக பதிவு செய்துள்ளார். இருப்பினும் அந்த பகுதி இன்று உவர்ச் சதுப்பு நிலமாக உள்ளது. உரோமானிய அடித்தளத்தின் மீது அமைந்துள்ள செல்ஜுக் கால யூரிமெடன் பாலம், ஆஸ்பெண்டோசில் ஆற்றைக் கடக்க கட்டப்பட்டது. மேலும் அப்ஸ்ட்ரீம், பழங்கால செல்ஜ் செல்லும் பாதையில் பாதி வழியில், மற்றொரு ரோமானியப் பாலம் யூரிமெடன் பள்ளத்தாக்கைக் கடந்து செல்ல கட்டப்பட்டது.
# நற்கு வனவிலங்கு சரணாலயம்

**நற்கு வனவிலங்கு சரணாலயம்** (*Nargu Wildlife Sanctuary*) என்பது இமாச்சலப்பிரதேசத்தின் மண்டி மாவட்டத்தில் உல் ஆற்றின் கிழக்குப் பகுதியில் அமைந்துள்ளது. இது சரணாலயமாக 1999-ல் அறிவிக்கப்பட்டது. இச்சரணாலயம் 132.37 சதுர கி.மீ. பரப்பளவைக் கொண்டுள்ளது. சரணாலயத்தின் சரிவுகளில் ஆல்பைன் காடுகள் காணப்படுகின்றன. இச்சரணாலயம் பல்வேறு வகையான விலங்குகள் மற்றும் பறவைகளின் தாயகமாக உள்ளது.
# நற்கு வனவிலங்கு சரணாலயம்

## நிலவியல்

சுமார் 278 சதுர கி.மீ. பரப்பளவில் இந்த சரணாலயம் 1999ஆம் ஆண்டு அக்டோபர் 23-ல் இமாச்சலப்பிரதேச அரசால் அறிவிக்கப்பட்டது. 29 நவம்பர் 2013 அன்று, எல்லைகளை வரையறை செய்ததன் காரணமாக, பரப்பளவு ஆகக் குறைக்கப்பட்டது. இச்சரணாலயம் வடக்கு, கிழக்கு, தெற்கு, மேற்கு புவிசார் ஒருங்கிணைப்புகளுக்குள் அமைந்துள்ளது. இந்த சரணாலயம் குல்லு மாவட்டத்தின் குல்லு வனப் பிரிவின் கீழ் வருகிறது. இருப்பினும் இதன் சில பகுதிகள் மண்டி மாவட்டத்தில் அமைந்துள்ளது.
# நற்கு வனவிலங்கு சரணாலயம்

## அணுகல்

- விமான நிலையம்:- புந்தார் (குல்லு)
- தொடருந்து நிலையம்: ஜோகிந்தர்நகர் (40 கி. மீ. தொலைவில்)
- சாலை:- சரணாலயம் சாலை மூலம் நன்கு இணைக்கப்பட்டுள்ளது.
# மஜ்தல் சரணாலயம்

**மஜ்தல் சரணாலயம்** (*Majthal Sanctuary*) என்பது இந்தியாவின் இமாச்சலப்பிரதேசம் சோலன் மாவட்டத்தில் அமைந்துள்ளது. இச்சரணாலயம் செங்குத்தான மற்றும் கரடுமுரடான நிலப்பரப்பைக் கொண்டுள்ளது. இச்சரணாலயம் சுமார் 10 கி. மீ. தூரத்தில் கச்சா சாலையில் கராகாட் (சிம்லா-பிலாஸ்பூர் நெடுஞ்சாலை) கஷ்லாக் சாலையில் அமைந்துள்ளது. இந்த சரணாலயத்தில் அழிந்து வரும் சீர் பெசன்ட் அதிக எண்ணிக்கையில் காணப்படுவதாகக் கூறப்படுகிறது. மேலும் கோரல் எண்ணிக்கையும் அதிகமாக உள்ளது. இமாச்சலப் சுற்றுலா நிறுவனம் குளிர்காலத்தில் இச்சரணாலயத்திற்குப் பயணம் செய்யப் பரிந்துரைக்கிறது.
# யூரிமெடோன் சமர்

**யூரிமெடான் சமர்** (*Battle of the Eurymedon*) என்பது ஏதென்சின் டெலியன் கூட்டணியைச் சேர்ந்த கிரேக்க நகர அரசுகள் மற்றும் பாரசீகப் பேரரசான முதலாம் செர்கசுக்கு இடையே நீர் மற்றும் நிலத்தில் நடந்த இரட்டைப் போராகும். இது கிமு 469 அல்லது 466 இல், சின்ன ஆசியாவின் பம்ஃபிலியாவில் உள்ள யூரிமெடன் ஆற்றின் (இப்போது கோப்ரூகி ) முகத்துவாரத்தில் நடந்தது. இது டெலியன் கூட்டணியின் போர்களின் ஒரு பகுதியாகும். மேலும் இது கிரேக்க-பாரசீகப் பெரும் போர்களின் ஒரு பகுதியாகும்.  
கிரேக்கத்தின் மீதான முதல் மற்றும் இரண்டாவது பாரசீக படையெடுப்புகளில் (முறையே கி.மு. 492 &#x2013; 490 மற்றும் 480 &#x2013; 479 ) கிரேக்க கூட்டணி வெற்றிபெற்றது. தங்கள் மீது போர் தொடுத்த பாரசீகத்துடனான போரைத் தொடர ஏதென்ஸ் மற்றும் ஏஜியன் தீவுகளின் பல நகர அரசுகளுக்கு இடையே டெலியன் கூட்டணி உருவாக்கப்பட்டது. இரண்டாவது படையெடுப்புக்கு முடிவுரை எழுதிய பிளாட்டீயா மற்றும் மைக்கேல் போர்களுக்குப் பிறகு, கிரேக்க நட்பு நாடுகள் செஸ்டோஸ் மற்றும் பைசான்டியம் நகரங்களை முற்றுகையிட்டு தாக்குதலை மேற்கொண்டன. போருக்கான பொறுப்பை பின்னர் டெலியன் கூட்டணி ஏற்றுக்கொண்டது. மேலும் அடுத்த தசாப்தத்தில் ஏஜியன் தீவுகளில் இருந்த பாரசீகத்தின் தளங்களைத் தொடர்ந்து தாக்கப்பட்டன.  
கிமு 469 அல்லது 466 இல், பாரசீகர்கள் கிரேக்கர்களுக்கு எதிரான ஒரு பெரிய தாக்குதலுக்காக பெருமளவில் இராணுவத்தையும் கடற்படையையும் திரட்டத் தொடங்கினர். யூரிமெடனுக்கு அருகில் ஒன்று கூடி, ஒவ்வொரு நகரத்தையும் கைப்பற்றி, சின்ன ஆசியாவின் கடற்கரையை நோக்கி நகர்வதை நோக்கமாகக் கொண்டிருந்தனர். இது ஆசிய கிரேக்கப் பகுதிகளை மீண்டும் பாரசீகக் கட்டுப்பாட்டின் கீழ் கொண்டுவரும் திட்டமாகும். இத்திட்டம் நிறைவேறினால் ஏஜியன் கடலில் கிரேக்கர்கள் மீதான கடற்போர் பயணங்களைத் தொடங்குவதற்கு கடற்படைத் தளங்களை பாரசீகர்களுக்கு மீண்டும் உருவாக ஏதுவாகும். பாரசீகத்தின் இந்த ஏற்பாடுகளைக் கேள்விப்பட்ட ஏதெனியன் தளபதி சிமோன் 200 கப்பல்களை எடுத்துக்கொண்டு பம்ஃபிலியாவில் உள்ள ஃபாசெலிசுக்கு வந்தடைந்தார். அந்த நகர அரசு இறுதியில் டெலியன் கூட்டணியில் இணைய ஒப்புக்கொண்டது. இதனால் பாரசீக போர் திட்டத்தின் முதல் நோக்கத்தை திறம்பட தடுக்கப்பது.  
சிமோன் பின்னர் யூரிமெடான் அருகே பாரசீகப் படைகளை முன்கூட்டியே தாக்குவதற்காக நகர்ந்தார். ஆற்றின் முகத்துவாரத்தில் பயணம் செய்த சிமோன், அங்கு கூடியிருந்த பாரசீக கடற்படையை விரைவாக விரட்டினார். பாரசீக கடற்படையின் பெரும்பகுதி கரையொதுங்கியது. மேலும் மாலுமிகள் பாரசீக இராணுவத்தின் தங்குமிடத்திற்கு தப்பி ஓடினர். பின்னர் சிமோன் கிரேக்க கடற்படையை தரையிறக்கி பாரசீக இராணுவத்தைத் தாக்கி, அப்படைகளை முறியடித்தார். கிரேக்கர்கள் பாரசீக முகாமைக் கைப்பற்றி, பலரை கைதிகளாக்கி அழைத்துச் சென்றனர். மேலும் 200 பாரசீக போர்க் கப்பல்களை அழித்தார். இந்த அதிர்ச்சியூட்டும் இரட்டைத் தோல்வியானது பாரசீகர்களை பெரிதும் மனச்சோர்வடையச் செய்ததாகத் தெரிகிறது. மேலும் குறைந்தது கிமு 451 வரை ஏஜியன் கடலில் பாரசீக போர் தொடர்களை இந்நிகழ்வு தடுத்தது.
# கன்வார் சரணாலயம்

**கன்வார் சரணாலயம்** (*Kanwar Sanctuary*) இமாச்சலப்பிரதேச குலு மாவட்டத்தில் பர்பதி பள்ளத்தாக்கில் அமைந்துள்ளது. கசோல் வனச்சரக அலுவலர் பார்வையாளர்களுக்குத் தேவையான தகவல் மற்றும் உதவியினை வழங்குகிறார். கசோலிலிருந்து அடர்ந்த தியோதர் மற்றும் பிர் காடுகள் வழியாகக் காரகன் நாலா வழியாக மேல்நோக்கி நடப்பது மகிழ்வானது. இந்த சரணாலயத்தில் இமயமலை வரையாடு அதிக எண்ணிக்கையில் காணப்படுகிறது.**  
- வானூர்தி நிலையம்: புந்தார் (குலுவிலிருந்து 10 கி. மீ. தொலைவில்)
- தொடருந்து நிலையம்: அருகிலுள்ள தொடருந்து நிலையம் ஜோகிந்தர்நகர் (95 கி. மீ. குலுவிலிருந்து)
- சாலை: நன்கு இணைக்கப்பட்டுள்ளது
- தில்லி வழி மண்டி: 530 கி. மீ.
- சிம்லா: 240 கி. மீ.
# போல்தாவா

**போல்தாவா** (**Poltava**) உக்ரைன் நாட்டின் மத்திய கிழக்கில் உள்ள போல்தாவா மாகாணத்தின் தலைநகரம் மற்றும் மாநகராட்சி ஆகும்.103 சதுர கிலோ மீட்டர் பரப்பளவு கொண்ட போல்தாவா நகரத்தின் 2021-ஆம் ஆண்டின் மக்கள் தொகை 2,83,402 ஆகும். இது வோர்ஸ்க்லா ஆற்றின் கரையில் அமைந்துள்ளது.
# போல்தாவா

## நிர்வாகப் பிரிவுகள்

போல்தாவா நகரத்தின் நிர்வாகம் 50 உறுப்பினர்கள் கொண்ட குழுவால் நிர்வகிக்கப்படுகிறது. இதன் தலைவர் மேயர் ஆவார்.  
நிர்வாக வசதிக்காக போல்தாவா நகரம் ஷெவ்சென்கிவ்ஸ்கி மாவட்டம், கீவ்ஸ்கி மாவட்டம் மற்றும் பொடில்ஸ்கி மாவட்டம் என மூன்று மாவட்டங்களாகப் பிரிக்கப்பட்டுள்ளது.மேலும் இந்நகரத்துடன் 5 கிராமங்கள் இணைக்கப்பட்டுள்ளது.
# போல்தாவா

## பொருளாதாரம் & உட்கட்டமைப்பு

### போக்குவரத்து

போல்தாவா நகரத்திலிருந்து கீவ், கார்கீவ் போன்ற நகரங்களுடன் தொடருந்துகள் இணைக்கிறது. போல்தாவா நகரத்தில் பன்னாட்டு வானூர்தி நிலையம் உள்ளது.
# போல்தாவா

## கல்வி

போல்தாவா நகரத்தில் அறிவியல் மற்றும் தொழில்நுட்பப் பல்கலைக்கழகங்களும், மருத்துவக் கல்லூரிகளும் உள்ளது.
# போல்தாவா

## 2022 உக்ரைன் மீதான உருசியாவின் படையெடுப்பு

2022 உக்ரைன் மீதான உருசியாவின் படையெடுப்பின் போது சுமி நகரத்தில் சிக்கியிருந்த 694 இந்திய மாணவர்கள் பொல்தாவா நகரத்திற்கு பேருந்துகள் மூலம் அழைத்து வரப்பட்டு, பின்னர் உக்ரைனின் பாதுகாப்பான பகுதிக்கு கொண்டு செல்லப்பட்டனர்.
# போல்தாவா

## இதனையும் காண்க

- போல்தாவா மாகாணம்
- 2022 உக்ரைன் மீதான உருசியாவின் படையெடுப்பு
- கங்கா நடவடிக்கை
# ரோடியம்(III) அயோடைடு

**உரோடியம்(III) அயோடைடு** (*Rhodium(III) iodide*) RhI<sub>3</sub> என்ற மூலக்கூற்று வாய்ப்பாட்டால் விவரிக்கப்பட்டும் ஒரு கனிம வேதியியல் சேர்மமாகும். கருப்பு நிறத்தில் ஒரு திண்மமாக இது காணப்படுகிறது.
# ரோடியம்(III) அயோடைடு

## தயாரிப்பு

நீரிய பொட்ட்டாசியம் அயோடைடுடன் ரோடியம்(III) புரோமைடு சேர்த்து வினைபுரியச் செய்தால் உரோடியம்(III) அயோடைடு உருவாகிறது.
# ரோடியம்(III) அயோடைடு

## வினைகள்

நீரிலி வடிவத்தில் மட்டுமே உரோடியம்(III) அயோடைடு காணப்படுகிறது. நீரேற்றுகளாக இது உருவாவதில்லை.
# கீத்தூர்ன்

| area_footnotes =
| elevation_m = -0.3
| population_as_of = 2021
| population_footnotes =
| population_total = 2,805
| population_density_km2 = auto
| population_note =
| population_demonym =
| timezone = CET
| utc_offset = +1
| timezone_DST = CEST
| utc_offset_DST = +2
| postal_code_type = Postal code
| postal_code = 8355
# கீத்தூர்ன்

## சுற்றுலா

பழைய பாரம்பரிய கிராமமான கீத்தூர்னில் சுற்றுலா ஒரு முக்கியப் பங்கு வகிக்கிறது. இன்றுவரை படகின் மூலம் மட்டுமே முழுமையாக அணுக முடிந்த கீத்தூர்ன் கிராமம், பொதுவாக "வடக்கின் வெனிஸ்" என்றும் "நெதர்லாந்தின் வெனிஸ்" என்றும் அழைக்கப்படுகிறது. கீத்தூர்ன் கிராமத்தில் கால்வாய்களுக்குக் குறுக்கே 176 பாலங்கள் உள்ளன.
# ஏஜியன் தீவுகள்

மற்றும் தீவுகளின் செயற்கைக்கோள் படக் காட்சி]]
**ஏஜியன் தீவுகள்** (*Aegean Islands*, ; ) என்பது ஏஜியன் கடலில் உள்ள தீவுக் கூட்டங்களாகும். இத்தீவுக் கூட்டங்களின் மேற்கிலும் வடக்கிலும் கிரேக்கமும், கிழக்கில் துருக்கியின் பிரதான நிலப்பகுதியும் உள்ளன. தீவுக் கூட்டத்தின் தென் எல்லையாக கிரீட் தீவும், தென்கிழக்கு எல்லையாக ரோட்ஸ், கர்பதோஸ், கசோஸ் ஆகிய தீவுகள் அமைந்துள்ளன. ஏஜியன் கடலின் பண்டைய கிரேக்க பெயர், *ஆர்கபேளகோ* ( , *தீவுக்கூட்டங்கள்* ) என்பதாகும். பின்னர் அதில் உள்ள தீவுகளுக்கு அப்பெயர் பயன்படுத்தப்பட்டது. பின்னர் பொதுவாக எந்த தீவுக் கூட்டத்தைக் குறிக்கவும் சொலாக அது மாறியது.  
ஏஜியன் தீவுகளில் பெரும்பாலானவை கிரேக்க நாட்டைச் சேர்ந்தவை. அவை ஒன்பது நிர்வாகப் பிராந்தியங்களாகப் பிரிக்கப்பட்டுள்ளன. ஏஜியன் கடலில் துருக்கிக்குச் சொந்தமான குறிப்பிடத்தக்க தீவுகளாக கடலின் வடகிழக்கு பகுதியில் இம்ப்ரோஸ் (Gökçeada) மற்றும் தெனெடோஸ் (Bozcaada) போன்றவை உள்ளன. துருக்கியின் மேற்கு கடற்கரையில் உள்ள பல்வேறு சிறிய தீவுகளும் துருக்கிய இறையாண்மையின் கீழ் வருகின்றன.  
தீவுகளில் வெப்பமான கோடையும், மிதமான குளிர்காலமும் உள்ளது. இது நடுநிலக்கடல் சார் வானிலை ( கோப்பன் காலநிலை வகைப்படுத்தலில் *Cfa* ) உள்ளது.
# ஏஜியன் தீவுகள்

## தீவுக் கூட்டங்கள்

ஏஜியன் தீவுகள் பாரம்பரியமாக வடக்கிலிருந்து தெற்கு வரை ஏழு குழுக்களாகப் பிரிக்கப்படுகின்றன:  
- வடகிழக்கு ஏஜியன் தீவுகள்
- யூபோயா
- ஸ்போரேட்ஸ் ( *வடக்கு ஸ்போரேட்ஸ்* )
- சைக்லேட்ஸ்
- சரோனிக் தீவுகள்
- டோடெகனீஸ் ( *தெற்கு ஸ்போரேட்ஸ்* )
- கிரீட்  
ஏஜியனின் தீவுகளில் இத்தாலிய தீவுகள் என்ற பெயரானது 1912 இல் இட்டாலோ-துருக்கியப் போரின்போது இத்தாலியால் கைப்பற்றப்பட்ட ஏஜியன் தீவுகளைக் குறிக்க சில சமயங்களில் பயன்படுத்தப்படுகிறது. அவை 1923 முதல் 1947 வரை இத்தாலியின் கட்டுப்பாட்டில் இருந்தன ( லாசேன் உடன்படிக்கையின் மூலம்): ரோட்ஸ், காஸ்டெல்லோரிசோ, டோடெகனீஸ் உள்ளிட்ட தீவுகள் இருந்தன. 1947 இல் சமாதான உடன்படிக்கையில், இத்தாலிய கட்டுப்பாட்டில் இருந்த இத் தீவுகள் கிரேக்கத்திற்கு வழங்கப்பட்டன.
# ஏஜியன் தீவுகள்

## ஆயர் கடல்கள்

உரோமானிய மாகாணமான இன்சுலேயின் (ஏஜியன் தீவுகள்) பண்டைய ஆயர் கடல்களாக, அன்னுரியோ *பொன்டிஃபியோவில்* பட்டியலிடப்பட்டுள்ளது. :  
உரோமானிய மாகாணமான லெஸ்போஸின் (ஏஜியன் தீவுகள்) பண்டைய எபிஸ்கோபல் சீஸ், அன்னுரியோ *பொன்டிஃபியோவில்* பட்டியலிடப்பட்டுள்ளது:
# பல்லார்பூர்

**பல்லார்பூர்** (**Ballarpur**) (*பழைய பெயர்:பலார்ஷா*) இந்தியாவின் மகாராட்டிரா மாநிலத்தின் கிழக்கில் விதர்பா பகுதியில் உள்ள சந்திரபூர் மாவட்டத்தில் அமைந்த நகரம் ஆகும்.
# பல்லார்பூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின்படி, 18.5 சதுர கிலோ மீட்டர் பரப்பளவும், 32 வார்டுகளும், 19,596 குடும்பங்களைக் கொண்ட பல்லார்பூர் நகரத்தின் மொத்த மக்கள் தொகை 89,452 ஆகும். மக்கள் தொகையில் ஆண்கள் 45877 மற்றும் பெண்கள் 43,575 உள்ளனர். பாலின விகிதம் 1000 ஆண்களுக்கு 950 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 10.08% ஆகும். சராசரி எழுத்தறிவு 78.39% ஆகும். மக்கள் தொகையில் பட்டியல் மக்கள் மற்றும் பழங்குடிகள் முறையே 26,026 மற்றும் 6,497 ஆகவுள்ளனர். இதன் மக்கள் தொகையில் இந்துக்கள் 64.47%, இசுலாமியர்கள் 12.69%, பௌத்தர்கள் 19.55%, கிறித்துவர்கள் 1.64%, சீக்கியர்கள் 1.36% மற்றும் பிறர் 0.28% ஆக உள்ளனர். சதுர கிலோ மீட்டர் பரப்பளவு கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் பேர் வீதம் வாழ்கின்றனர்.
# பல்லார்பூர்

## போக்குவரத்து

பல்லார்பூர் நகரத்தில் உள்ள பல்ஹர்சா சந்திப்பு தொடருந்து நிலையம் நாக்பூர், புனே மற்றும் மும்பை நகரங்களுடன் இணைக்கிறது.
மாநில நெடுஞ்சாலை எண் 264, பல்லார்பூர் நகரத்தை நாக்பூருடன் இணைக்கிறது.
# பல்லார்பூர்

## பொருளாதாரம்

மேற்கு நிலக்கரி வயல்கள் நிறுவனத்தின் நிலக்கரி சுரங்கங்கள் பெல்லார்பூர் நகரத்தைச் சுற்றிலும் உள்ளது. மூங்கில் காடுகள் இந்நகரத்தைச் சுற்றியுள்ளதால், பல்லார்பூரில் காகித தொழிற்சாலைகள் உள்ளது.
# பி. பட்டு

**பி.பட்டு** (பிறப்பு: 10 திசம்பர் 1946 - இறப்பு: 12 சூலை 1995); (மலாய்: *P. Patto*; ஆங்கிலம்: *P. Patto*; சீனம்: *P.帕托*) மலேசிய மூத்த அரசியல்வாதியும், மனித உரிமைப் போராட்டவாதியும், பல மொழிகளில் திறன் பெற்றவரும் ஆவார். கோப்பேங் புலி (*Gopeng Tiger*); ஈப்போ சிறுத்தை (*Ipoh Leopard*) என்று அழைக்கப் பட்டவர்.  
மலேசிய உள்நாட்டுக் பாதுகாப்புச் சட்டத்தின் கீழ் பி. பட்டு இருமுறை கைது செய்யப்பட்டார். முதல் முறை 1978-ஆம் ஆண்டு, கமுந்திங் சிறையில் 18 மாதங்கள் சிறைவாசம். இரண்டாவது முறை 1987-ஆம் ஆண்டு, மீண்டும் அதே கமுந்திங் சிறையில் 22 மாதங்கள் சிறைவாசம்.
# பி. பட்டு

## வாழ்க்கைக் குறிப்பு

பேராக் பாகன் செராய் பகுதியில் 1946 டிசம்பர் 10-ஆம் தேதி ஓர் ஏழ்மையான குடும்பத்தில் பிறந்தவர். பத்து வயதாக இருக்கும் போது தந்தையார் காலமானார்.  
அவருடைய தாத்தாவின் பார்வையில் வளர்ந்தார். ஆசிரியர் பயிற்சி பெற்றார். இருந்தாலும் அந்தத் தொழிலை விட்டுவிட்டு 1971-ஆம் ஆண்டு அரசியலுக்கு வந்தார். மனைவியின் பெயர் மேரி.
# பி. பட்டு

## வாழ்க்கைக் குறிப்பு

### சீன மொழியில் பேசும் ஆற்றல்

தமிழ், சீனம், ஆங்கிலம், மலாய் மொழிகளில் நன்றாகப் பேசக் கூடியவர். ஜனநாயக செயல் கட்சியின் மூத்தத் தலைவர்களில் ஒருவராக வலம் வந்தவர்.  
மலேசிய இந்தியர்களின் உரிமைகளுக்காகப் போராடியவர். *சிம்மக் குரலோன் பட்டு* எனும் சிறப்பையும் பெற்றவர். இவருடைய மகள் கஸ்தூரி ராணி பட்டு இப்போதைய பத்து காவான் தொகுதியின் நாடாளுமன்ற உறுப்பினர்.
# பி. பட்டு

## வாழ்க்கைக் குறிப்பு

### தாய்மொழிப் பள்ளிகளின் உரிமைகளுக்காகப் போராடியவர்

மலேசியாவில் தமிழ், சீனம் தாய்மொழிப் பள்ளிகள் மூடப்பட வேண்டும் என்பதற்கு எதிராக மலேசிய நாடாளுமன்றத்தில் அடிக்கடி குரல் கொடுத்தவர். ஒருமுறை நாடாளுமன்றக் கூட்டத்தில் எச்சரிக்கை செய்யப் பட்டார். இன்னொரு முறை நாடாளுமன்றத்தில் இருந்து வெளியேற்றப் பட்டார்.  
பி. பட்டு, மலேசிய நாடாளுமன்றத்தில், பலருக்குச் சிம்ம சொப்பனமாய் விளங்கியவர். ஈப்போ சீனிவாசகம் சகோதரர்களுக்குப் பின்னர் மக்களவையில் சொல்லின் வீரராய் வலம் வந்தவர்.
# பி. பட்டு

## வாழ்க்கைக் குறிப்பு

### 1972 அதிகாரப்பூர்வ இரகசியச் சட்டத்தின் கீழ் கைது

1978-ஆம் ஆண்டு அரச மலேசிய கப்பல்படை சுவீடன் நாட்டில் இருந்து 90 இலட்சம் ரிங்கிட்டிற்கு சுபீக்கா *(Missile - Spica - M - 4 ASM)* எரிபடை குண்டுகளை வாங்கியது. அதில் சில பிரச்னைகள் உள்ளன என்று குரல் கொடுத்தார். அதிகாரப்பூர்வ இரகசியச் சட்டம் 1972 *(Official Secrets Act 1972)*; சட்டத்தின் கீழ் பட்டு கைது செய்யப் பட்டார்.  
ஈப்போவில் இருக்கும் பேராக் மாநிலப் போலீஸ் தலைமையகத்தில் 18 மாதங்கள் தனிமைச் சிறை. அடுத்த 16 மாதங்களுக்குத் தைப்பிங் கமுந்திங் தடுப்பு மையத்தில் சிறைவாசம். துன் மகாதீர் பின் முகமது மலேசியாவின் பிரதமராக இருந்த காலக் கட்டத்தில் நடந்த நிகழ்ச்சி. அப்போதைக்கு அனைவரையும் ஈர்த்த செய்தி.
# பி. பட்டு

## வாழ்க்கைக் குறிப்பு

### பட்டுவின் வாழ்க்கையில் கசப்பான வேதனைகள்

அதைப் போலவே 1987-இல் லாலாங் நடவடிக்கை *(Operation Lalang)* மூலமாகக் கைது செய்யப்பட்டார். அதில் பட்டு, கர்பால் சிங், லிம் குவான் எங், லாவ் டாக் கீ, வி. டேவிட் போன்றவர்கள் கைது செய்யப் பட்டனர்.  
கமுந்திங் சிறையில் இரண்டு ஆண்டுகளுக்குத் தடுப்புக் காவலில் வைக்கப் பட்டனர். இரண்டாவது முறை கைது செய்யப் பட்டது பட்டுவின் வாழ்க்கையில் கசப்பான வேதனைகள்.  
1974-ஆம் ஆண்டு முதன்முறையாக சுங்கை சிப்புட் தொகுதியில், அரசியல் சிங்கமான (துன்) சாமிவேலுவை எதிர்த்து நின்றார். 644 வாக்குகளில் தோல்வி கண்டார்.
# பி. பட்டு

## வாழ்க்கைக் குறிப்பு

### கோப்பேங் சட்டமன்ற உறுப்பினர் பதவி

1982-இல் இருந்து 1986 வரையில் ஈப்போ, மெங்லெம்பு தொகுதியின் நாடாளுமன்ற உறுப்பினர். 1986-இல் இருந்து 1990 வரையில் பினாங்கு பாகான் தொகுதியின் நாடாளுமன்ற உறுப்பினர்.  
1990-இல் சுங்கை சிப்புட் தொகுதியில் துன் ச. சாமிவேலுவை மீண்டும் எதிர்த்து நின்றார். 1763 வாக்குகளில் தோல்வி. பட்டுவிற்கு 12,664 வாக்குகளும் சாமிவேலுவிற்கு 14,427 வாக்குகளும் கிடைத்தன.
# பி. பட்டு

## வாழ்க்கைக் குறிப்பு

### துன் சாமிவேலு

தேர்தல் முடிவு அறிவிக்கப்பட்ட போது பட்டுவைப் பார்த்து துன் சாமிவேலு சொன்னது:.  
*"நீ ஜெயித்தால் நம் இந்தியர்களுக்கு ஒரு நாடாளுமன்ற இடம் மட்டும் தான் கிடைக்கும். ஆனால் நான் தோற்றுப் போனால் ஓர் அமைச்சர் பதவியே பறிபோய்விடும். திரும்பக் கிடைக்குமா. சந்தேகம்."*
# பி. பட்டு

## வாழ்க்கைக் குறிப்பு

### நகராண்மைக் கழக ஊழியர்கள் நெருங்கிய தோழர்கள்

பேராக் வாழ் மக்களுக்கு அமரர் பட்டு நிறைய உதவிகளைச் செய்து இருக்கிறார். அங்காடிக்காரர்கள், தொழிலாளர்கள், சாலையோரச் சாப்பாட்டுக் கடைக்காரர்கள், நகராண்மைக் கழக ஊழியர்கள் போன்றவர்கள் தான் அவருக்கு நெருங்கிய தோழர்கள்.  
பள்ளிப் பிள்ளைகளுக்கு கைச் செலவுகளுக்கு காசு கொடுக்கும் ஒரு நல்ல பழக்கமும் அவரிடம் இருந்து உள்ளது. பள்ளிப் பிள்ளைகளுக்குக் காசு கொடுப்பதில் அவருக்கு ஓர் அலாதிப் பிரியம்.